**NÁRODNÁ RADA SLOVENSKEJ REPUBLIKY**

IX. volebné obdobie

(Návrh)

**ZÁKON**

**z ... 2025,**

**ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení neskorších predpisov a ktorým sa dopĺňa zákon č. 25/2025 Z. z. Stavebný zákon a o zmene a doplnení niektorých zákonov (Stavebný zákon)**

Národná rada Slovenskej republiky sa uzniesla na tomto zákone:

**Čl. I**

Zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z., zákona č. 379/2019 Z. z.,  zákona č. 205/2023 Z. z. a zákona č. 26/2025 Z. z. sa mení a dopĺňa takto:

1. V § 7 odsek 1 znie:

„(1) Sadzba poplatku za rozvoj je od 3 eur do 60 eur za každý, aj začatý m2 podlahovej plochy nadzemnej časti stavby.“.

1. V § 7 ods. 4 sa za slová „odsekov 1 až 3“ vkladajú slová „a 6“.
2. § 7 sa dopĺňa odsekom 6, ktorý znie:

„(6) Obec môže všeobecne záväzným nariadením ustanoviť druhy stavieb alebo účely, na ktoré sú stavby zhotovované, pre ktoré sa sadzba poplatku za rozvoj znižuje o ustanovené percento, najviac o 75 %; takéto zníženie sa ustanovuje s účinnosťou najmenej na jeden rok.“.

1. V § 11 odsek 2 znie:

„(2) Výnos z poplatku za rozvoj sa použije na úhradu výdavkov súvisiacich s

1. nadobudnutím nehnuteľnosti, so zhotovením stavby, so stavebnými úpravami alebo s údržbou stavby, vrátane potrebných nákladov na vysporiadanie pozemku alebo odstránenie stavby, ak ide o
2. školu, školské zariadenie alebo zariadenie slúžiace na praktické vyučovanie,
3. zariadenie starostlivosti o deti, detské ihrisko alebo športovisko,
4. zdravotnícke zariadenie,
5. nehnuteľnosť slúžiacu na sociálne bývanie alebo na poskytovanie sociálnych, športových, náboženských alebo kultúrnych služieb,
6. kultúrnu pamiatku alebo nehnuteľnosť obdobného významu pre obec,
7. verejne prístupný park alebo záhradu, verejne prístupné miesto na oddych, verejne prístupnú turistickú atrakciu alebo verejnú zeleň,
8. dopravnú infraštruktúru,
9. technickú infraštruktúru,
10. opatrenia na zadržanie vody v území a na zmierňovanie zmeny klímy a adaptácie na jej nepriaznivé dôsledky,
11. verejný vodovod alebo verejnú kanalizáciu,
12. obstaraním zariadení slúžiacich na starostlivosť o bezpečnosť, poriadok a údržbu obce a obecného majetku,
13. obstaraním územnoplánovacej dokumentácie alebo územnoplánovacieho podkladu,
14. podporou verejnej dopravy,
15. tvorbou štúdií a analýz spojených so zlepšovaním života obyvateľov obce,
16. pozemkovými úpravami.“.

Poznámka pod čiarou k odkazu 12 sa vypúšťa.

1. V § 11 sa za odsek 3 vkladá nový odsek 4, ktorý znie:

„(4) Výnos z poplatku za rozvoj môže obec použiť aj v prípade, že výdavky podľa odseku 2 hradí len čiastočne formou spolufinancovania.“.

Doterajší odsek 4 sa označuje ako odsek 5.

1. V § 11 odsek 5 znie:

„(5) Obec zverejní informácie o výške výnosu z poplatku za rozvoj a jeho použití v členení použitia výnosov podľa realizovaných projektov za predchádzajúci kalendárny rok každoročne do 30. júna na elektronickej úradnej tabuli a zároveň aj v obci spôsobom, ktorým sa zverejňuje všeobecne záväzné nariadenie.“.

1. Za § 16 sa vkladá § 17, ktorý vrátane nadpisu znie:

„§ 17

Prechodné ustanovenia k úpravám účinným od 1. januára 2026

Ustanovenia § 11 ods. 2 a 4 v znení účinnom od 1. januára 2026 možno použiť aj na výnos z poplatku za rozvoj dosiahnutý do 31. decembra 2025.“.

**Čl. II**

Zákon č. 25/2025 Z. z. Stavebný zákon a o zmene a doplnení niektorých zákonov (Stavebný zákon) sa dopĺňa takto:

 V § 66 sa odsek 2 dopĺňa písmenom l), ktoré znie:

 „l) potvrdenie o uhradení miestneho poplatku za rozvoj, ak daný poplatok obec v mieste stavby vyberá.“.

**Čl. III**

Tento zákon nadobúda účinnosť 1. januára 2026.